OpenLLM-France/wikimedia huggingface dataset:
# Julene Lazkano

Julene Lazkano Zenitagoia (Elorrio, Bizkaia, 1985eko azaroaren 30a) irakaslea eta politikaria da.
Elorrioko alkate bilakatu zen 2023ko udal hauteskundeen ondoren, Euskal Herria Bildu koalizioaren hautagaitza gailentzearen ondorioz.

## Biografia

2004. urtetik 2007. urtera Hizkuntzako (ingelesa) irakasle ikasketak egin ondoren, 2007. urtetik 2009. urtera Hizkuntzen Psikopedagogia ikasi zuen Mondragon Unibertsitatean.

## Ibilbidea
### Irakasle

2009tik Sare publikoan irakasle aritu da.

### Politikari

2019-2023 legegintzaldian kultura, gazteria eta jaietako zinegotzi izan jardun zuen Elorrioko udalean. 2023ko urtarrilean alkategaitzarako aurkeztu zen.
2023ko ekainaren 17an ordura arte alkate izan zen Idoia Buruagaren eskutik jaso zuen aginte makila Elorrioko udalbatzan egindako kargu hartze ekitaldian. Julene Lazkanok sei boto jaso zituen eta EAJko Mikel Arruabarrenak beste sei. Podemos-Ezker Anitza-IU-Aliantza Berdea koalizioko Joseba Andoni Fernandez, berriz, abstenitu egin zen. Beraz, seinako berdinketa sortu zen. Baina hauteskundeetan EH Bildu izan zenez zerrendarik bozkatuena, Julene Lazkanok hartu zuen alkate kargua.
Alkate berriaren agurra:
   "Eskerrik asko Elorrioko herriari gugan jarritako konfiantzagaitik", "Elorrio maite dugulako gaude gaur hemen eta arduraz, konpromisoz, ilusioz eta indarrez egingo dugu lan hurrengo lau urteetan". Oposizioko alderdiei "ardura" eta "jarrera eraikitzailea" eskatzen diet, "hori baita Elorrio hobe bat lortzeko biderik zintzoena". Idoia Buruagari "bihotzez eskerrak" herriaren alde egindako lan guztiagatik.

## Erreferentziak

* ↑ «[ELORRIO: EH Bildurena izan da zerrendarik bozkatuena - Elorrio»] Anboto.org (Noiz kontsultatua: 2023-06-18).
* ↑ (Gaztelaniaz) Legorburu, Javier García. (2023-06-17). «Julene Lazkano (EH Bildu) releva a Idoia Buruaga al frente de Elorrio» El Correo (Noiz kontsultatua: 2023-06-20).
* 1 2 (Gaztelaniaz) https://www.facebook.com/DotDurangaldean. (2023-02-16). «Julene Lazkano será la candidata de EH Bildu de Elorrio a la alcaldía | dotb Durangaldeko Telebista» dotb.eus (Noiz kontsultatua: 2023-06-20).
* ↑ (Gaztelaniaz) Cayado, Nahikari. (2023-05-19). ««Queremos seguir con la misma gestión y el mismo compromiso en Elorrio»» El Correo (Noiz kontsultatua: 2023-06-20).
* 1 2 «[BIDEOA EH Bilduko Julene Lazkano da Elorrioko alkate berria - Elorrio»] Anboto.org (Noiz kontsultatua: 2023-06-18).
* ↑ (Gaztelaniaz) «Julene Lazkano se estrena como nueva alcaldesa en la villa de Elorrio» Deia 2023-06-18 (Noiz kontsultatua: 2023-06-20).

## Kanpo estekak

* Datuak: Q119704401
# Julen Zubero

Julen Zubero Aldekoa (Lemoa, 1982ko ekainaren 7a) bizkaitar txirrindulari ohia da. Luis Zuberoren semea da.
Gaztetatik, Ziklo-Krosean nabarmendu zen, baina gero, errepidean eta mendi bizikletan ere aritu da. 2005 eta 2007 artean txirrindulari profesionala izan zen eta ez zuen garaipenik lortu. Txirrindularitza profesionala utzi eta gero, mountain bike egin du eta Titan Deserten parte hartu du. 2013. urtean, podiuma eskuratu zuen Euskadiko Open-nean, mendi bizikletan.

## Taldeak

* Orbea (2005-2007).

## Palmaresa
### Ziklo-Krossean

2005
* Ermuko Ziklo-Krossa.
* Ametzaga.
* 2. Itsasondo.
* 3. Bermeo.
* 3. Legutio.
2006
* 3. Itsasondo.
2007
* 3. Itsasondo.

### Errepidean

2002
* 4. Etxaniz Memorialan
2004
* 3. Eusebio Vélez Sarian
* 3. Baiona-Iruñean
| Itzuli Handia | 2005 | 2006 | 2007 |
| Italiako Giroa | — | — | — |
| Frantziako Tourra | — | — | — |
| Espainiako Vuelta | — | — |
Legenda :
| — | Ez zuen parte hartu |
| DSK | Deskalifikatua |
| UT | Utzi |

## Erreferentziak

* ↑ www.sitiodeciclismo.net

## Kanpo estekak

Julen Zubero - ProCyclingStats
* Datuak: Q63160911
# Julen Zabaleta

Julen Zabaleta Barrenetxea, Yulen sinadurarekin ezaguna (Elgoibar, Gipuzkoa, 1921eko otsailaren 14a - Mendaro, Gipuzkoa, 2022ko otsailaren 26a), euskal marrazkilaria izan zen.

## Biografia

Elgoibarko San Bartolome kalean jaio zen. Gerora, Sallobente-Ermuaran auzoko Musillo baserrian ere bizi izan zen, eta auzoko eskolan ikasi zuen. Aita Agirre eskolan jarraitu zuen lehen hezkuntza ikasten, eta lanbide heziketa ikasketak ere bertan egin zituen. Bernardo Ezenarro izan zuen marrazketa artistiko eta lineal ikasgaian irakasle, eta haren lekua hartu zuen ondoren Zabaletak.
Elgoibarko forjetan hasi zen lanean, eta soldadutza amaitu ondoren Jose Leon Ziaranekin hasi zen lanean, tornulari. Jarben egin zuen lan ondoren, eta han hasi zen delineatzaile lanetan. Geminisen ere egin zituen urte batzuk, Inca enpresan ere bai eta azkenik Goitin, erretiroa hartu zuen arte. Danobatentzat ere egin zuen lan, baina Goitiko langilea zen.
Marrazteko zaletasuna izan zuen umetatik, eta Euskal Herriko eraikin, festa, pertsonai, paisaia eta bestelakoak marraztu zituen lumaz. 7.000 marrazki inguru egin zituen, eta liburuetarako ilustrazio lanak ere egin zituen.

## Sariak

2018an Debegesak 'Gure Balioak' saria eman zion, bere bizi luzean sustatu dituen giza balioengatik.

## Argitalpenak

* Pan Pin, Zeruko Argia aldizkariaren (1960 - 1969)
* Eibar, Tintaz eta lumaz (2010)
* Amaia: VIII. Mendeko euskaldunen istorioak (2006),
* Elgoibar, ayer y hoy (2008)
* Oficios Tradicionales Vascos (2013).
* Beasaingo Paperak: Goierri marrazkitan (2013)
* 'Yulen 100 urte' . (2022)

## Erreferentziak

* ↑ barren.eus. «Julen Zabaleta 'Yulen' hil da» barren.eus (Noiz kontsultatua: 2022-12-17).
* ↑ «Zabaleta Barrenetxea , Julian - Ahotsak.eus» ahotsak.eus (Noiz kontsultatua: 2022-12-17).
* ↑ «GURE BALIOAK 2018: Julen Zabaleta Barrenetxea — Debegesa - Sociedad para el Desarrollo Económico de Debabarrena» www.debegesa.eus (Noiz kontsultatua: 2022-12-17).

## Kanpo estekak

* Datuak: Q115736441
# Julen Zelaieta

Julen Zelaieta Iriarte (Bera, 1980ko urriaren 8a) nafar bertsolaria da.

## Ibilbidea

Haur hezkuntza ikasi zuen eta egun, haur hezitzailea da. 1993ko martxoaren 25ean Bortzirietako bertsoeskolara joaten hasi zen. Nafarroako Bertsolari Txapelketan 2003an, 2005ean, 2006an eta 2007an finalista izan ondoren, 2008ko edizioa irabazi zuen. Gazte sariketetan ere, 2001eko Berritxu Saria eta 2005eko Nafarroa Oinez sariak lortu ditu. Horrez gain, bertsopaperetan hamaika sari irabazi ditu.

## Bertsolari Txapelketak

* Nafarroako Bertsolari Txapelketa
** Txapelduna (1): 2008
** Finalista (10): 2003, 2005, 2006, 2007, 2009, 2010, 2011, 2015, 2017 eta 2019
** Finalaurrekoak (2): 2021 eta 2023
* Nafarroako Eskolarteko Txapelketa
** Txapelduna (2): 1993 eta 1994
* Bardoak:
** Txapeldun ordea (1): 2016 (Larungo Antenak taldearekin)
* Berritxu saria (1): 2001

## Kanpo estekak

* Julen Zelaietaren bloga
* Bertsozale.com: Julen Zelaieta
* Datuak: Q12261118
# Kuban Stadium

Kuban estadioa (errusieraz Куба́нь) Errusiako hegoaldeko Krasnodar hirian dagoen kirol estadio bat da. Beertan jokatu ohi den kirol nagusia futbola da, hiriko FC Kuban Krasnodar eta FC Krasnodar taldeen jokalekua delarik. 31.654 lagunentzako edukiera du eta 1961eko maiatzaren 14ean inauguratu zen.
Eraiki zenean, 20.000 lagunentzako edukiera zuen. Bigarren eraberritze lanei esker bste 20.000 lagun gehiago sartzeko lekua eta argiztapena gehitu zitzaizkion. Lehenbiziko futbol partidua 1961eko maiatzaren 14an Spartak Krasnodar eta FC Dynamo Stavropol taldeek jokatu zutena izan zen.

## Kanpo estekak

* Kuban estadioa (Errusieraz)
* Datuak: Q1558939
* Multimedia: Kuban Stadium / Q1558939
# Kubako Parke Nazionalak

2013an Kuban hamalau parke nazional zeuden, 5.142 km²ko hedadurarekin, herrialdearen %5 inguru. Babestutako ekosistemak ugari dira: uharte lauak eta koralezko uharriak (Jardines de la Reina, San Felipe uharte laua), hezeguneak (Ciénaga de Zapata), oihan tropikalak (Alejandro de Humboldt, Cristal dondorrea) edo mogote zelaiak (Viñales harana).
| num | Parke nazionala | Zabalera | Zabalera | Zabalera | Probintzia |
| num | Parke nazionala | lehorrekoa | itsasokoa | guztia | Probintzia |
| 1 | Viñales harana | 11.120 ha | 0 ha | 11.120 ha | Pinar del Río |
| 2 | Guanahacabibes | 23.880 ha | 15.950 ha | 39.830 ha | Pinar del Río |
| 3 | San Felipe uharte lauak | 2.041 ha | 24.209 ha | 26.250 ha | Pinar del Río |
| 4 | Punta Francés | 1.562 ha | 3.036 ha | 4.598 ha | Isla de la Juventud |
| 5 | Ciénaga de Zapata | 281.861 ha | 137.060 ha | 418.921 ha | Matanzas |
| 6 | Los Caimanes | 114 ha | 28.717 ha | 28.831 ha | Villa Clara |
| 7 | Caguanes | 8.500 ha | 11.990 ha | 20.490 ha | Sancti Spíritus |
| 8 | Jardines de la Reina | 16.079 ha | 199.472 ha | 215.551 ha | Ciego de Ávila - Camagüey |
| 9 | Desembarco del Granma | 26.180 ha | 6.396 ha | 32.576 ha | Granma |
| 10 | Turquino | 23.210 ha | 0 ha | 23.210 ha | Granma - Santiago de Cuba |
| 11 | Bayamesa Parke Nazionala | 24.210 ha | 0 ha | 24.210 ha | Granma - Santiago de Cuba |
| 12 | Mensura-Pilotos | 8.486 ha | 0 ha | 8.486 ha | Holguín |
| 13 | Cristal dondorrea | 18 540 ha | 0 ha | 18 540 ha | Holguín |
| 14 | Alejandro de Humboldt | 68 430 ha | 2 250 ha | 70 680 ha | Holguín - Guantánamo |
| | GUZTIRA | 514.213 ha | 429.081 ha | 943.293 ha | |

## Iruditegia

* Alejandro de Humboldt Parke Nazionala.
* Guanahacabibes.
* Cristal mendikatea.
* Turquino Parke Naturala.

## Kanpo estekak

* (Gaztelaniaz) Babestutako naturguneak Kuban.
* Datuak: Q5215811
* Multimedia: National parks of Cuba / Q5215811
# Kubako gastronomia

Kubako gastronomia ohitura taínoen, espainiar, afrikar eta karibeko gastronomien fusio bat da.

## Janari tipikoak

* Txerrikume errea
* Juka mojoarekin
* Congris arroza
* Chatinos edo Tostones
* Haragia patatekin
* Ajiaco
* Ekialdeko Congria
* Kubako sandwicha
* Caldosa
* Ropa vieja
* Buztana

## Edariak

* Daiquiria: rona, limoia, azukrea, marrasquino likorea eta izotza.
* Mojitoa: rona, mendafin orriak, limoia, azukrea, soda eta izotza.
* Kuba librea: rona, Coca Cola, limoia eta izotza.
* Ron Collins edo rum colins: rona, limoia, azukrea, soda eta izotza.
* Telegrama: rona, menda likorea eta izotza.

## Kanpo estekak

* Datuak: Q1328358
* Multimedia: Cuisine of Cuba / Q1328358
# Kubako bandera

Kubako bandera :
| Erabilera | |
| Proportzioa | 1:2 |
| Erabakia | Sorrera: 1849ko maiatzaren 20a |
| Koloreak | Gorria Urdina Zuria |
Kubako Errepublikaren bandera (gaztelaniaz: bandera de la República de Cuba), Kubako ikur nagusietako bat da. 1849an Narciso López venezuelar militarrak New York hirian sortua, 1868an Guáimaro Asanbladak onartu zuen. 1902an Kuba independentiaren bandera nazional ofizial gisa onartu zen.
Kataluniako Estelada bandera horretan oinarritu zen.

## Kubako banderaren historia

* Borgoinako Gurutzearen bandera (1521–1843)
* Latinoamerikako bandera (1843–1873; 1874–1898)
* ren bandera Borgoinako Gurutzearen (1873–1874)
* Céspedes Bandera Hamar Urteko Gerran (1868–1878)
* Lehen Bandera Kubako Errepublika (1902–1906; 1909–1959)
* Kubako lehen ministroaren estanfarra (1959–1976)
* Kubako presidentearen estandarra
* Kuban Estatu Batuetako gobernu militarraren bandera (1898-1902; 1906–1909)

## Kanpo estekak

* Datuak: Q163008
* Multimedia: Flags of Cuba / Q163008
* ↑ https://web.archive.org/web/20211219100950/https://thumbs.worthpoint.com/zoom/images1/1/0216/05/cuban-flag-vintage-1940-pre_1_af5fe2b808af826e82e1e3de3c40ba4a.jpg Txantiloi:Bare URL image
# Kuban

Kuban (errusieraz: Кубань, ukraineraz: Кубань, adigeraz: Пшызэ) Errusiako hegoaldean kokatuta dagoen eskualde geografikoa da, Kuban ibaiaren inguruan, Itsaso Beltza, estepa pontikoa, Volgaren delta eta Kaukasoaren artean. Askotan Krasnodar kraiari ematen zaio izen hau, modu ofizial zein ez-ofizialean, baina termino honekin izendatzen den eskualdean Adigea eta Karatxai-Txerkesiako errepublikak eta Stavropol kraiaren zati bat dagoen.

## Kanpo estekak

* Datuak: Q10555398
* Multimedia: Kuban / Q10555398
# Kubako kapitaintza nagusia

Kubako kapitaintza nagusia (gazteleraz Capitanía General de Cuba) 1510ean Espainiak bere Amerikako zenbait kolonia kudeatzeko sorturiko barruti administratiboa izan zen.
1764an Espainia Berriko erregeordetzaren zati bat bazen ere, Floridablancako kondeak autonomia gehiago eman zion. 1825ean, berriro, kapitain nagusiak eskuduntza gehiago lortu zituen, gobernadore ere bilakatuta. Barnean Kuba ez ezik, batzuetan Florida eta Luisiana ere zituen. Espainiar-amerikar gerraren ondorioz desagertu zen.

## Erreferentziak

* ↑ Gutiérrez de la Concha, J., Memoria sobre la guerra de la Isla de Cuba, 1875, 164. orr.

## Kanpo estekak

* Datuak: Q2039931
* Multimedia: Captaincy General of Cuba / Q2039931
# Kuban-Azoveko Lur Beheak

Kuban-Azoveko Lur Beheak (errusieraz: Кубано-Приазовская низменность, translit.: Kubano-Priazóvskaya nizmennost) edo Kubango Lur Beheak (errusieraz: Прикубанская низменность, translit.: Prikubánskaya nizmennost) hegoaldeko Europar Errusian hedatutako lautada da, Ziskaukasiako mendebaldean dagoena.
Honako mugak ditu: mendebaldean, Azov itsasoko urak; hegoaldean, Kaukasoko mendikateak; iparraldean, Kuma-Manitx sakonuneak; eta ekialdean, Stavropolgo altuerak. Lautadak, batez beste, 100-150 metroko altuera du itsas mailatik. Kuban ibaia du ardatz geografiko nagusia. Yeya ibaia ere nabarmendu behar da, iparraldetik baitoa.
Inguruko klima kontinentala da: negu hotz samarrak, uda beroak eta prezipitazio gutxi (400-600 mm urtean, batez beste). Landaretza nagusia estepakoa da, eta belardiak eta substratu karbonatikoaren gainean garatutako txernozem-lurzorua ditu ezaugarri. Inguruan hidrokarburo-hobiak aurkitu dituzte.

## Kanpo estekak

* Datuak: Q2341867
# Kuban (ibaia)

Kuban (errusieraz: Куба́нь, kuˈbanʲ ahoskatua) iparraldeko Kaukasiako ibaia da, Errusiako hego-mendebaldea zeharkatzen dituena. Elbrus mendiko hormaguneetan du iturria eta Azov itsasoan ahoa. Ibai honek, bere 870 kmko ibilbidean, Krasnodar kraia zeharkatzen du zati nagusian (660 km), eta baita Karatxai-Txerkesia, Stavropol kraia eta Adigea ere.

## Hidrometria

Kubanen emaria 1911-1980 bitartean neurtua izan da Krasnodarren, Azoveko itsasora isuri baino 140 km gorago. Ikertutako azalerak 45.900 km² ditu, arro osoaren %80a. Urteko batez besteko emaria 400 m³ segundokoa da. Emari handiena ekainean du (757 m³/s) eta txikienak urrian (232 m³/s) eta urtarrilean (233 m³/s).
Kubanen batez besteko emariak (m³/s) Krasnodarren neurtuak Datuak: 1911 eta 1980 artean

## Erreferentziak

* ↑ 159. araua. Euskaltzaindia (Noiz kontsultatua: 2013-07-02).
* ↑ Kuban River Global.britannica.com
* ↑ Unesco - Kuban at Krasnodar Webworld.unesco.org

## Kanpo estekak

* Datuak: Q82308
* Multimedia: Kuban River / Q82308
# Kingsmountita

Kingsmountita fosfato motako minerala da eta montgomeryita taldearen kidea da.

## Ezaugarriak

Kingsmountita fosfato mineralaren formula kimikoa hau da: ${\ce {Ca4(Fe^{2+},Mn2+)Al4(PO4)6(OH)4 * 12H2O}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 2,5 da.

## Erreferentziak

* 1 2 (Ingelesez) «Kingsmountite: Mineral information, data and localities.» www.mindat.org (Noiz kontsultatua: 12-05-2019).
# Kingsland (Texas)

Kingsland Ameriketako Estatu Batuetako erroldak esleitutako leku bat da. Llano konderrian dago, Texas estatuan. 7.028 biztanle ditu, 25,447027 kilometro koadroko azaleran banatuta.

## Ikus, gainera

* Llano konderria

## Kanpo estekak

* Datuak: Q970187
* Multimedia: Kingsland, Texas / Q970187
# Kingsley (Michigan)

Kingsley Michigango herri bat da. Grand Traverse konderrian kokatua dago. 2010ean 1.480 biztanle zituen, 3,67 kilometro koadrotan banatuta.

## Ikus, gainera

* Grand Traverse konderria

## Kanpo estekak

* Datuak: Q3319727
* Multimedia: Kingsley, Michigan / Q3319727
# Kingsley Amis

Kingsley amis (Londres, 1922ko apirilaren 16a - ib., 1995eko urriaren 22a) britainiar idazlea izan zen. Oxford Unibertsitateko St. John´s College ikastetxean ikasi zuen.

## Idazlanak

Lucky Jim (1954, Jim zoriontsua) bere lehen nobela pikareskoak ongi merezitako arrakasta izan zuen. Unibertsitateko irakasle gazte bat antiheroitzat agertzen duen satira garratz honetan, 1950eko hamarkadako gizarte britainiarraren kritika zorrotza egiten da, eta eragin handia izan zuen Britainia Handiko hainbat antzerkigile eta eleberrigile gazteengan.
Urte haietan britainiar gizartea gogor kritikatu zuen gazte haserreen taldeko kide ezaguna izan zen Amis.
Amisen beste nobela aipagarriak dira: That uncertain feeling (1955, Duda-mudazko sentimendu hori), A fat Englishman (1963, Ingeles gizena), James Bonden pertsonaia agertzen duen Colonel Sun (1968, Sun koronela), mamu-istorioak dituen Gizon berdea (1969), zientzia fikziozko The Alteration (1976, Aldaketa), The Jake´s thing (1979, Jakeren kasua), feminismoaren aurkako Stanley eta emakumeak eleberria (1984), etab. 1986an Brooker saria irabazi zuen Galesko erdi-mailako klaseari buruz hausnarketa komikoa egiten duen The Old Devils nobelarekin. Ipuinak, poemak (1979, Collected poems), saiakerak eta kritika-lanak ere idatzi zituen. 1990ean Sir titulua eman zioten.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q220078
# Kingsley (Kentucky)

Kingsley Kentuckyko hiri bat da. Jefferson konderrian kokatua dago. 2010ean 381 biztanle zituen, 0,19 kilometro koadrotan banatuta.

## Ikus, gainera

* Jefferson konderria

## Kanpo estekak

* Datuak: Q2015733
# Kingsley (Staffordshire)

Kingsley, Ingalaterrako erdialdean dagoen udalerri bat da, Staffordshire konderrian.
2011n 2.204 biztanle zituen.
* Datuak: Q6413276
* Multimedia: Kingsley, Staffordshire / Q6413276
# Kingsman: The Golden Circle

Kingsman: The Golden & (euskaraz Kingsman: Urrezko Zirkulua), 2017ko Matthew Vaughn ingelesak zuzendutako espioitza ekintza eta komedia film bat da. Mark Millar eta Dave Gibbons komikigile en Kingsman eleberri grafikoan oinarritua dago. Colin Firth, Julianne Moore, Taron Egerton, Mark Strong, Halle Berry, Elton John, Channing Tatum eta Jeff Bridges aktoreek antzeztu zuten.
Kingsman: The Secret Service (2014) aurrekaria eta The King's Man (2021) jarraipena dauzka.

## Argumentua

Oharra: Atal honek istorio osoa edo amaiera argitzen du.
Harry Hart / Galahad (Colin Firth) britainiar agente eskarmentuduna Gary Unwin (Taron Egerton) gaztea espioitzan trebatu beharko du, entrenamendu ultra-programa baten bidez etorkizun handiko agentea bilakatuko denaren itxaropena baidute. Une berean, gizateria osorako mehatxua den Richmond Valentine (Samuel L. Jackson) gaizkile zitala agertuko da.

## Aktoreak

* Colin Firth: Harry Hart / Galahad
* Samuel L. Jackson: Richmond Valentine
* Mark Strong: Hamish Mycroft / Merlin
* Taron Egerton: Gary "Eggsy" Unwin / Galahad
** Alex Nikolov: Eggsy gaztea
* Sophie Cookson: Roxanne "Roxy" Morton / Lancelot
* Jack Davenport: James Spencer / Lancelot
* Mark Hamill: James Arnold irakaslea
* Sofia Boutella: Gazelle
* Edward Holcroft: Charles "Charlie" Hesketh
* Jack Cutmore-Scott: Rufus Saville
* Geoff Bell: Dean Baker
* Samantha Womack: Michelle Unwin
* Michael Caine: Chester King / Arthur

## Kanpo estekak

* IMDBko fitxa irakurgai (Ingelesez)
* Datuak: Q23780457
* Multimedia: Kingsman: The Golden Circle / Q23780457
# Kingsley (Iowa)

Kingsley Iowako hiri bat da. Plymouth konderrian kokatua dago. 2010ean 1.411 biztanle zituen, 4,16 kilometro koadrotan banatuta.

## Ikus, gainera

* Plymouth konderria

## Kanpo estekak

* Datuak: Q1925352
* Multimedia: Kingsley, Iowa / Q1925352
# Kingsley Wood

Sir Howard Kingsley Wood (1881eko abuztuaren 19-1943ko irailaren 21) politikari kontserbadore britainiarra zen. Wesleytar ministro metodista baten semea, abokatu gisa kualifikatu zen eta industria-aseguruetan arrakastaz espezializatu zen. Londresko Konderriko Kontseiluko kide bihurtu zen, eta gero, Parlamentuko kide.
Woodek Neville Chamberlainen ministro izan zen Osasun Ministerioan, aliantza pertsonal eta politiko estua ezarriz. Bere lehen kabinetea Postari Orokorra izan zen, bertan posta bulego britainiarra burokrazia batetik negozio batera aldatu baitzuen. Bigarren Mundu Gerraren aurreko hilabeteetan Airerako estatu-idazkari gisa, gerra-hegazkinen ekoizpena izugarri handitu zela gainbegiratu zuen, Britainia Handiak Alemaniarekiko parekotasuna lor zezan. Winston Churchill 1940an lehen ministro bihurtu zenean, Wood Altxorraren Kantziler bihurtu zen. John Maynard Keynesek proposatutako politikak hartu ondoren, Erresuma Batuko Altxorraren eginkizuna aldatu zuen, gobernuaren diru-sarrera eta gastuak zaintzeko, Britainia Handiko ekonomia guztia zuzentzeko.
Wooden azken berrikuntzetako bat Pay As You Earn sortzea izan zen. Horren bidez, errentaren gaineko zerga langileen soldatatik kentzen zen, atzera begira ondoren jaso beharrean. Sistema horrek indarrean jarraitzen du Britainia Handian. Wood bat-batean hil zen sistema berria Legebiltzarrari jakinarazi behar zitzaion egunean.

## Kanpo estekak

* Datuak: Q2518614
* Multimedia: Kingsley Wood / Q2518614
# Kurdistango Herrien Konfederazioa

Kurdistango Herrien Konfederazioa (turkieraz: Koma Civakên Kurdistan, KCK) burujabetzaren aldeko plataforma zabal bat da, Abdullah Öcalanen ekinbidez sortua. Siriako, Irakeko eta Irango eragile batzuek ere bat egin dute KCKrekin.

## Erreferentziak

* ↑ «KURDUEN FAKZIOAK», Berria, 2014-10-23

## Kanpo estekak

* Datuak: Q1779776
* Multimedia: Kurdistan Communities Union / Q1779776
# Kurdistan (probintzia)

Kurdistan (persieraz: استان کردستان‎, Ostān Kordestān; kurdueraz: کوردستان, Kurdistan) Irango 31 probintzietako bat da, herrialdearen ipar-mendebaldean dagoena. Mendebaldean Irakekin du muga, iparraldean Mendebaldeko Azerbaijanekin, ipar-ekialdean Zanjanekin, ekialdean Hamadanekin eta hegoaldean Kermanxahekin. 29.137 kilometro koadroko eremua du, eta 2011n 1.493.645 biztanle zituen. Hiriburua Sanandaj da.
Ez da nahasi behar Irango Kurdistan eskualdearekin, Kermanxah, Hamadan, Ilamen gehiena, eta Mendebaldeko Azerbaijango zati batzuk ere hartzen dituena.

## Erreferentziak

* ↑ Kordestan. amar.org.ir (Noiz kontsultatua: 2017-2-13).

## Kanpo estekak

* Datuak: Q134386
* Multimedia: Kurdistan Province / Q134386
# Kurdistango bandera

Kurdistango bandera :
| Erabilera | |
| Proportzioa | 2:3 |
| Erabakia | 1920 (lehen diseinua) 1927 (Ararat Errepublika) 1946 (Kurdistango Errepublika) 2003 (Irakeko Kurdistan) |
| Koloreak | Gorria Zuria Berdea Horia |
Kurdistango bandera (kurdueraz: Alaya Rengîn), kurduek Otomandar Inperioarekiko independentzia lortzeko borrokan zehar agertu zen, 1920an. 1946an Kurdistango Errepublika Mehabaden (egungo Iran), bandera onartu zuen.

## Deskribapena

Erdiko sinboloak nergis edo lilipa lorea irudikatzen du, Kurdistango haranetan hazten diren lore basati horiak; kurduen tradizio preislamikoen berezko eguzki-zeinu batekin ere lotzen da: yazidismoa eta zoroastrismoa. Gaur egun, banderaren koloreak Turkia, Iran, Irak eta Siriako kurduen ikur gisa erabiltzen da. Banderaren erabilera debekatuta dago Turkian.
2003ko Irakeko inbasioan koalizioko indarrak jendaurrean altxatzea eragozten saiatu ziren, kurduen eta arabiarren arteko tentsio etnikoaren giroa arintzeko. Ez zuten arrakastarik izan.

## Kurduek erabilitako banderak

Historikoki kurduek bandera desberdinak erabili diztuzte:
* Bandera del Soran Emirerria (1816 - 1835)
* Kurdistango Erresumaren bandera (1922-1924)
* Ararat Errepublikaren bandera (1927-1930)
* Bandera de la Kurdistango Errepublikaren bandera (1946-1947)
* Rojavako bandera 2012tik ematen ari den Siriako Gerra Zibilan.

## Erreferentziak

* ↑ http://kovarabir.com/seid-veroj-ala-kurdistane-berheme-tekosina-netewi-ya-milete-kurd-e-u-bere-sed-100-sal-hatiye-cekirin/
* ↑ McKIERNAN Kevin. Los Kurdos. 230. or.
* ↑ https://www.france24.com/en/20160317-kurds-declare-federal-region-northern-syria-pyd

## Kanpo estekak

* Datuak: Q208671
* Multimedia: Kurdish flags / Q208671